मुंबई: अभिनेत्री तापसी पन्नू को हाल ही में रिलीज हुई फिल्म ‘पिंक’ में मुख्य किरदार निभाते हुए देखा गया था। फिल्म को दर्शकों और फिल्म समीक्षकों से काफी सराहना हासिल हुई है। फिल्म में निभाए गए तापसी के किरदार को भी खूब पसंद किया जा रहा है। फिल्म में तापसी एक साधारण सी लड़की के किरदार में नजर आई है। तापसी ने आज अपने शानदार अभिनय के दम पर अपनी एक खा पहचान बना ली है। साथ ही लोग उनके स्टाइल के भी दीवाने हैं। तापसी का कहना है आज वह अपने पहनावे के लिए किसी की प्रशंसा की मोहताज नहीं हैं लेकिन उनके करियर के शुरुआती दिनों में फैशन को लेकर उनकी समझ की आलोचना हुई थी और यह बहुत निराश करने वाला था।